alexandrainst/scandi-wiki huggingface dataset:
Truls Horvei

Truls Horvei (født 14. mars 1957 i Bergen) er en norsk lyriker, ungdomsbokforfatter og journalist. Han er bosatt på Stord, og arbeider i Haugesunds Avis.

Horvei har studert litteratur ved Universitetet i Bergen, og debuterte med diktsamlingen Havfruehester i 1988. I tillegg til bøker har han utgitt seks CD-er med poesi og musikk. Fra 2006 har han turnert mye i skoleverket med prosjektet Haikutronics sammen med musikeren Roy Ole Førland. Det går ut på å lære unge å skrive haikudikt og komponering av musikk til diktene.

Høsten 2013 kom CD-en Paraplyer ved havet med nyskrevne dikt og musikk laget av Førland. Musikerne er hentet fra bergensbandet Emmerhoff & The Melancholy Babies, mens Kjetil Møster spiller saksofon på to låter. Horvei sin foreløpig siste CD, Søvnløs kom i 2015 og inneholder både nye dikt og dikt fra boken Paraplydrømmer. Roy Ole Førland har laget musikken. Han er med i bandet der de andre musikerne er Roald Kaldestad, Jørgen Sandvik og Ivar Loe Bjørnstad

Paraplydrømmer utkom i 2014. De 11 diktene fra Paraplyer ved havet er inkludert i boken. 
Våren 2017 kom Truls Horvei ut med diktboken Fars stemme (Wigestrand Forlag). Her skriver Horvei om forholdet far og sønn. Når jeg-et i diktene opplever at faren er dement, drar han tilbake til barndommen på en minnereise. Boken beskriver også det å ha en far som må på institusjon. Frostskrift (Kapabel Forlag) ble utgitt våren 2020. Den tar for seg overgangen mellom vinter og vår. Diktene handler blant annet om et langvarig forhold, om barnebarn og om døden.

I 2020  ble det laget kortfilm av Fars stemme med Scenekraft i Haugesund. Horvei har skrevet haikudikt i samlingen Bortenfor haugen, bak plommetreet (2003) og er inspirert av surrealismen i flere av diktbøkene sine. De siste årene har han jobbet med jazzmusikerne Ole Jacob Hystad og Ole Amund Gjersvik.

Bibliografi

Lyrikk 
Havfruehester, 1988
Fanden vet, 1991
Stjernehuset, 1992
En halv himmel, 1996
Bortenfor haugen, bak plommetreet, 2003. Haikudikt; også utgitt på CD i 2005 med tittelen Haikutronics
Moods of Horvei, 2011 (med CD)
Paraplydrømmer, 2014
Fars stemme, 2017
 Frostskrift, 2020
Noen gram stillhet, 2021

Ungdomsbøker
 Blå strenger, 1994
 Siste kvelden, 1996

CD
 Kjærlighetens triumf & og andre besværligheter, 2000 (Med Maria & De To Andre)
 Fanden Vet, 2002
 Haikutronics, 2005 
Moods of Horvei (m/ CD)
 Paraplyer ved havet, 2013
 Søvnløs, 2015

Kilder 
 Presentasjon av Truls Horvei i Forfatterkatalogen på Forfattersentrums nettsider

Eksterne lenker 
 trulshorvei.no
Digitaliserte bøker av Truls Horvei i Nasjonalbiblioteket

Norske lyrikere
Norske barnebokforfattere
Journalister i norske lokalaviser
Personer fra Bergen kommune
Fødsler i 1957
Haiene

Haiene er en roman av Jens Bjørneboe, først utgitt i 1974.

Bokens ytre handling foregår om bord på barken «Neptun», som er på vei fra Manila til Marseille via Rio de Janeiro. Året er 1899, og det er samtidig en reise inn i det nye århundret. Handlingen fortelles gjennom nordmannen «Peder Jensen», skipets annenstyrmann, som ligner mest på Bjørneboe selv. Båten blir alltid forfulgt av haier, og på båten er det mennesker fra alle nasjonaliteter. Romanen ender med at mannskapet gjør mytteri og båten forliser. De strander på en øde øy og de lever i fredelig anarki før de blir plukket opp av en forbipasserende båt. Haiene regnes som en av Bjørneboes viktigste romaner.

Tolkning 
Romanen har av litteraturkritikere og lesere blitt tolket som en fremstilling av Bjørneboes syn på verden der båten, som består av alle nasjonaliteter er en forenkling og symbol på verden. Kapteinen og offiserene er de som har makt, og mannskapet de som blir hersket over. Haiene som forfølger skipet er gjerne blitt sett på som demonene og det onde i menneskene som de ikke kan unnslippe mens de ennå er fanget i sitt paradigme som båten er et symbol på. Når skipet går under i en voldsom storm, og mannskapet lever sammen og deler likt på en øy i slutten av romanen har revolusjonen funnet sted fra naturens side og speiler således Bjørneboes syn på anarkismens stilling som en naturlig del av menneskets natur.

Eksterne lenker

 Utgaven fra 1999 hos Nasjonalbiblioteket.

Lanternebøkene
Norske romaner
Jens Bjørneboe
Bøker fra 1974
Pilocytisk astrocytom

Pilocytisk astrocytom er en hjernesvulst som opptrer hovedsakelig hos barn, og som involverer strukturer i midlinjen, basalt og i bakre skallegrop. Den er allment oppfattet å være en godartet svulst. Pilocytiske astrocytomer er ofte cystiske, og hvis den er solid, er den ofte velavgrenset. Ved MR-undersøkelser lader den kontrast. Mikroskopisk ser man håraktige GFAP-positive prosesser, Rosenthal-fibre, eosinofile granuler og mikrocyster. I WHO-klassifikasjonen er pilocytisk astrocytom klassifisert som grad 1.

Eksterne lenker
 UC 
 fightJPA – en organisasjon som  finansierer forskning rettet mot juvenilt pilocytisk astrocytom

Sykdommer i nervesystemet
Svulster
Robert Levin

Robert Jacob Levin (født 7. juni 1912 i Kristiania, død 29. oktober 1996 samme sted) var en norsk pianist, komponist og musikkprofessor.

Familie 
Foreldrene og besteforeldrene var østeuropeiske jøder som innvandret fra Litauen (som da var en del av tsarens russiske imperium) og Russland til Grünerløkka i Kristiania. Levins besteforeldre forlot tsarriket på grunn av de systematiske jødeforfølgelsene som tiltok der på slutten av 1800-tallet, og kom til Norge omkring 1900. Levin var sønn av David Levin (handelsmann) og Marie Scheer. Han ble gift i 1938 med Solveig Bernstein (1914 – ) og fikk barna Mona (1939) og Sidsel Levin (1944). Under den andre verdenskrig flyktet familien til Sverige da jødeforfølgelsene tiltok høsten 1942. Datteren Mona var tre år gammel og ble båret i ryggsekk over grensen. Maries og Roberts besteforeldre og flere andre slektninger ble sendt med Donau og endte livet i Auschwitz. Levin flyktet til Sverige en uke før Solveig og Mona, som kom over rett etter den store deportasjonen med Donau 26. november. Han hadde ligget i dekning etter at de jødiske mennene ble internert i slutten av oktober. For ikke å bli gjenkjent hadde han farget sitt karakteristiske hår rødt og tatt av brillene.

Utdanning 
Han sluttet på folkeskolen før fullført 7. klasse. Levin var elev av blant andre professor Arpad Lehner, Fartein Valen og klaverpedagogen Nils Larsen som førte ham fram til offentlig debut i Universitetets Aula i 1932. Da hadde Levin allerede vært musiker i kino- og restaurantorkestre i en årrekke. Levin begynte yrkeskarrièren som 13-åring på pianoet til restaurant Kjøttkaka i Markveien i Oslo. Han var pianist i orkestrene ved Frimurerlogen og Bristol, hvor han spilte under blant andre kapellmestrene Julius Czismar og Willy Johansen. Derfra gikk veien til Rosekjelleren og Chat Noir.

Virke 

Som flyktning i Sverige var han fullt beskjeftiget som musiker og pedagog. Ved frigjøringen i 1945 vendte de tilbake til Oslo, hvor han gjenopptok sitt virke som kapellmester ved Chat Noir og innspillingssjef og orkesterleder hos Brødrene Johnsen A/S (His Master's Voice), hvor han blant annet akkompagnerte Aage Braarud og Magnus Samuelsen. 

Med blant andre Yehudi Menuhin gjennomførte han flere turneer i Norge og på kontinentet. I 1973 ble han utnevnt til dosent i interpretasjon og valgt til den første rektor ved Norges musikkhøyskole, og i 1977 ble han utnevnt til professor samme sted.

Priser 
 Juryens hederspris under Spellemannprisen 1976 
 Oslo bys kulturpris (for fremragende innsats i kulturlivet) i 1979
 Gammleng-prisen i klassen klassisk i 1985
 Kommandør av St. Olavs Orden 
 Kongens fortjenstmedalje i gull
 Anders Jahres kulturpris 1993

Ettermæle

Referanser

Eksterne lenker  
 

Norske klassiske pianister
Norske musikkprofessorer
Norske komponister
Vinnere av Spellemannprisen
St. Olavs Orden
Kongens fortjenstmedalje i gull
Personer fra Oslo
Fødsler i 1912
Dødsfall i 1996
Vinnere av Spellemannprisens hederspris
Anders Jahres Kulturpris
Personer fra svensketrafikken 1940–1945
BBC Prime

BBC Prime er BBCs TV-kanal som er beregnet for det europeiske markedet. Kanalen ble etablert i 1995 og sender et utvalg av serier og TV-programmer fra BBCs egne produksjoner.  I desember 2008 ble TV-kanalen erstattet av BBC Entertainment og i april 2015 av BBC Brit.
I Norge skapte det en del oppstyr da Canal Digital fjernet BBC Prime fra grunnpakken sin sammen med MTV i 2005.

Eksterne lenker 
 

Prime
Britiske TV-kanaler
TV-kanaler etablert i 1995
High School Musical 2

High School Musical 2 er en amerikansk TV-produsert musikk-komedie og oppfølgeren til High School Musical fra Walt Disney Pictures. Filmen ble spilt inn ved East High School i Salt Lake City, Utah.

Den ble etterfulgt av High School Musical 3 (2008), som gikk på kino.

Handling 
Det er sommerferie for elevene på East High og alle er interesserte i å skaffe seg sommerjobber. Dette viser seg å være enklere sagt enn gjort. Troy gir ikke opp og han får en telefon fra en mann som sier at han kan få en jobb på Lava Springs. Troy kommer på en betingelse. Alle vennene hans må få komme også. Når de kommer til Countryklubben viser det seg straks at det er Sharpay Evans som har lokket Troy dit i et forsøk på å stjele ham fra Gabriella. Hun gjør mange forsøk på å holde kjæresteparet borte fra hverandre. Hun får en medarbeider til å gi Troy mange fantastiske jobber, som får ham til å glemme både Gabriella og de andre. Jobbene han får forutsetter også at han tilbringer mye tid sammen med Sharpay og hun bruker selvfølgelig sin sjarm på ham. Sjarmen ser ikke ut til å ha noen virkning på Troy, men jobbtilbudene har det. Han glemmer alle vennene sine og de vil ikke lenger ha noe med ham å gjøre. Til slutt innser han at han har vært en idiot. Etter et kort brudd, blir han og Gabriella sammen med de andre parene (Chad&Taylor, Jason&Kelsi,Sharpay&Zeke og Ryan&Martha) ser de på stjerneskudd og feirer sammen.

Ensemble 
Nedenfor er noen av skuespillerene som medvirker i filmen.

 Zac Efron som Troy Bolton
 Vanessa Hudgens som Gabriella Montez
 Ashley Tisdale som Sharpay Evans
 Lucas Grabeel som Ryan Evans
 Monique Coleman som Taylor McKessie
 Corbin Bleu som Chad Danforth
 Miley Cyrus som danser i All For One
 Mark L. Taylor som Mr. Fulton
 Jessica Tuck som Mrs. Evans
 Olesya Rulin som Kelsi Nielsen
 Kaycee Stroh som Martha Cox
 Ryne Sanborn som Jason Cross
 Chris Warren jr. som Zeke Baylor

Eksterne lenker 
 
 

Filmkomedier fra USA
Ungdomsfilmer fra USA
TV-filmer fra 2000-årene
Disney-filmer
Engelskspråklige filmer
Oppfølgerfilmer
Filmer lagt til skolemiljø
Stormaneter

ringmaneter
 skivemaneter
 lungemaneter

Stormaneter er en klasse av nesledyr. De fleste veksler mellom et ukjønnet polyppstadium, og et kjønnet medusestadium. Medusene er store og frittsvømmende.

Glassmanet og brennmanet er de to mest kjente manetene i Norge.

Sammen med svampene var manetene de første skapninger som gikk over fra encellet til flercellet individ. Dette skjedde for ca. 600 millioner år siden. Maneter består av 97% vann og fordamper om de blir liggende på land. De har verken hjerne eller sentralnervesystem, bare et enkelt nervenett, med en nervering rundt kappen. Likevel er det noe som får dem til å slå følge gjennom havet og bevege seg i store stimer inn mot kysten når de vil gyte. De har bare én kroppsåpning, som fungerer både som munn-, tarm- og kjønnsåpning. En stund etter at hannens kjønnsceller har svømt inn i hunnens munn, slipper hun ut små larver samme vei. Disse finner et sted å feste seg og vokser til små polypper, som deretter snører av en tallerkenstabel av små maneter som driver av gårde med strømmen.

Systematikk 
Stormanetene består av ordnene begermaneter, ringmaneter, skivemaneter og lungemaneter. I en del systematiske oversikter er også kubemanetene tatt med under stormanetene og ikke skilt ut som en egen klasse.

Referanser

Se også 
 Kubemaneter
 hydrozoer
 kammaneter

Eksterne lenker 
 

Nesledyr

nl:Kwal
tr:medüzler
FNs kontor mot narkotika og kriminalitet

FNs kontor mot narkotika og kriminalitet (engelsk: United Nations Office on Drugs and Crime, forkortet UNODC) sorterer under FN og rapporterer til FNs narkotikakommisjon og til FNs kriminalitetskommisjon. Det er også herfra organisasjonen får sine retningslinjer, gjennom resolusjoner vedtatt i komiteene. Dens mandat er å bistå medlemsland i kampen mot internasjonal kriminalitet og narkotika. Innen kriminalitet ligger fokus spesielt på menneskehandel, korrupsjon og terrorisme.

UNODC ble slått sammen med tidligere programmer for bekjempelse av kriminalitet og narkotika (UNDCP) i 2002. UNODC har over 500 ansatte og kontorer i 21 land. Hovedkontoret ligger i Wien, med et liaison-kontor i New York. Siden 2020 er UNODC under Ghada Fathi Walys ledelse.

Referanser

Eksterne lenker 
 

FN-organisasjoner
Organisasjoner etablert i 1997
Internasjonale relasjoner i 1997
Narkotikapolitikk
Korrupsjon
Øivind Hånes

Øivind Hånes (født 5. januar 1960 i Nedre Eiker) er en norsk forfatter, musiker, komponist og plateprodusent.

For romanen Pirolene i Benidorm (2005) ble han nominert til Nordisk råds litteraturpris. Hånes er oversatt til tysk, russisk og litauisk.

I tillegg til sitt skjønnlitterære forfatterskap har Hånes gitt ut en rekke faktabøker om mat og vin.

Som musiker har Hånes spilt inn flere plater, bl.a. på sitt eget plateselskap Bajkal Records.

Skjønnlitterære verk

Romaner 
 som vil deg isbre for isbre, 1991.
 Venterommet der sporene viskes ut, 1992.
 Å lyse som kullstift, 1993.
 Amerikansk landbruk, 1994.
 Permafrost, 1998.
 En dag for paprika, 2002.
 Petroleum, 2004.
 Pirolene i Benidorm, 2005.
 Antagon, 2008.
 An der schönen blauen Donau, 2011.
 Det kan jeg ikke si, 2020.
 Det tomme toget, 2022.

Novellesamlinger 
 Faste måltider, 1995.
 Sonsuzluk, 1997.

Diktsamlinger 
 Desibel spirit, 2013.
 Tanken på det pelagiske, 2017.

Fagbøker 
 Historien om Cognac, Calvados og Armagnac, fire nordmenn, heldige giftermål og verdens beste brennevinshus, 1999.
 Mat & Vin, 2001.
 Bølgens vin, 2002.
 Champagne – diva og dronning, 2003.
 Sopp sopp! 2004.
 100 viner og vinopplevelser, 2004.
 Fisk & Vin, 2006.
 Eple. Ikon, Myte, Mat., 2007.
 Cocktails & Tapas, 2008.
 Kjøtt & Vin, 2008.
 Bølgen & Mois store bok om mat og vin, 2010.
 Eventyrlig. Jakten på de beste norske råvarene, 2016.

Plateinnspillinger 
 Afraid of Getting Enormously Fat. CD 1992
 Where There’s a Beat There’s a Body. CD 1993
 Yolk. CD 1993
 This, This and This. CD 1994
 SCH-SSS-KJT. CD 1997

Med Spastisk Ekstase:
 Tre Mord. 12" 1982

Med The Jazz Police:
 Bizarre Intelligence. 7" 1989
 Dinky Toy Mystery. CD 1990

Produksjoner 
 Concrete Now: Things That I love. 7" 1984
 Lobster Combo: Into Ramadan With the Supreme Caddie. LP 1989 
 Walther Bladt: Vintersange. CD 1991
 Atle Pakusch Gundersen: The Day Yet to Come. CD 1991
 The Jazz Police: Tangled. CD 1993
 Lobster Copter: There. CD 1994
 Karl-Henrik Gunderssen: For brød og brennevin. CD 1998

Kammer- og ballettmusik 
 Baba Yaga. 1990
 Kraft. 1990
 Lugarithm. 1991
 The age of lactarius. 1992

Musikdramatikk 
 Lautleben, radiopera med Rolf Wallin og Sidsel Endresen, 1999
 Wasserphysik, soloforestilling 2002

Radioteater 
 Permafrost, WDR Köln, 2002

Priser 
 1991: 2. pris i Bokklubben Nye Bøker, NRK P2 og Universitetet i Oslos romankonkurranse
 1994: Ekstrapris i Aschehoug forlags romankonkurranse
 2005: Nominert til Nordisk råds litteraturpris
 2006: Nedre Eiker kommunes kulturpris
 2012: Buskerud fylkeskulturpris

Referanser

Kilder 
 Presentasjon av Øivind Hånes i Forfatterkatalogen på Forfattersentrums nettsider

Eksterne lenker 
 Gyldendal
 Aftenposten

Norske romanforfattere
Norske novellister
Norske musikere
Norske komponister
Personer fra Nedre Eiker kommune
Fødsler i 1960
Dagfinn Føllesdal

Dagfinn Kåre Føllesdal (født 22. juni 1932 i Askim) er en norsk filosof. 

Han studerte matematikk, fysikk og astronomi i Oslo og Göttingen, og filosofi ved Harvard, hvor han tok doktorgraden i 1961. Han var assistent for Arne Næss og studerte under W. V. O. Quine. Føllesdal har vært professor ved Harvard, Universitetet i Oslo og Stanford, og gjesteprofessor ved Berkeley og Collège de France. Føllesdal er nå professor emeritus ved Institutt for filosofi, ide- og kunsthistorie og klassiske språk.

I 1995 ble han tildelt Universitetet i Oslos forskningspris. Han er medlem av et stort antall akademier i Norge og utlandet, og har fått en rekke prestisjefulle priser. Det kongelige hoff kunngjorde 10. mars 2009 at kongen har utnevnt Føllesdal til kommandør av St. Olavs Orden «for hans innsats for filosofi og etikk.»

Han er far til filosofen Andreas Føllesdal.

Referanser

Eksterne lenker  

Norske filosofiprofessorer
Medlemmer av Det Norske Akademi
Kommandører av St. Olavs Orden
Professorer ved Universitetet i Oslo
Professorer ved UC Berkeley
Professorer ved Harvard University
Professorer ved Stanford University
Medlemmer av Det Norske Videnskaps-Akademi
Personer fra Askim kommune
Fødsler i 1932
Medlemmer av Academia Europaea
Evangeline Booth

Evangeline Cory Booth (født 25. desember 1865 i England, død 17. juli 1950 i New York) var Frelsesarmeens fjerde general i perioden 1934–39. 

Hun var datter av general William Booth, Frelsesarmeens grunnlegger, og Catherine Booth, samt søster til general Bramwell Booth. Hun var en av pådriverne i prosessen da broren ble pensjonert fra sin stilling, mot sin egen vilje.

Det meste av sitt liv bodde og arbeidet hun i USA, og hit reiste hun tilbake da hun ble pensjonert som frelsesoffiser.

Hun utgav flere bøker, blant annet Toward a Better World og Songs of the Evangel. Booth komponerte også hymnen «The World for God». I Norge blir hennes melodi til De kommer fra øst og vest mye sunget.

Referanser

Eksterne lenker 
 
 
 

Frelsesarmégeneraler
Engelskmenn
Personer fra London
Thongchai Jaidee

Thongchai Jaidee (thai: ธงชัย ใจดี [tʰoŋ.t͡ɕʰaj t͡ɕaj.di:] født 8. november 1969) er en thailandsk golfspiller på Asiatouren og Europatouren. I februar 2004 ble han den første thailenderen til å vinne på Europatouren da han gikk seirende ut av Carlsberg Malaysian Open, som organiseres i samarbeid mellom Europatouren og Asiatouren. Året etter forsvarte han tittelen.

Eksterne lenker 
 

Thailandske golfspillere
Golfspillere under Sommer-OL 2016
Deltakere for Thailand under Sommer-OL 2016
Fødsler i 1969
Prise

Prise kommer av det franske ordet prendre, som betyr «å ta». Det er brukt som begrep for erobring av fiendtlig skip eller last. En prise er med andre ord et kapret fartøy, som bemmannes med et prisemannskap, slik at skipet kunne seiles til nærmeste havn. 

En erobret prise kunne bli solgt ved en såkalt prisedomstol, som fastsatte verdi på skip og last. Private spekulanter kjøpte ofte opp prisefartøyer, solgte lasten med fortjeneste, og eventuelt også skipet. Skipet kunne også bli satt inn i kjøpers egen flåte, som handelsfartøy eller som et kaperfartøy. 

Kjøpesummen ble fordelt etter bestemte regler blant mannskapet på kaperbåten, eller eventuelt marinefartøyet som hadde erobret prisen. Normalt gikk også en viss andel av pengene til staten, dersom prisen var et resultat av kaperfart. Offiserer fikk størstedelen av prisepengene, som så ble fordelt nedover på mannskapet etter rang. 

En sjøoffiser på et krigsskip kan kreve prisepenger for erobrede fartøyer, både krigsskip og handelfartøyer med deres last av skyts eller verdisaker.

Priser i nyere tid 
Etter at kaperfart ble forbudt rundt 1850, sank antallet priser drastisk. Nå kunne ikke lenger sjørøveri mot enkelte lands fartøyer legaliseres, og det var opp til marinestyrkene i hvert enkelt land å ta eventuelle priser. Under første verdenskrig tok tyske ubåter priser, i form av handelsfartøyer, men det var helst når de var såpass nær land at ubåt og handelsfartøy sammen kunne nå havn. Utfordringen ved å føre en prise til havn er gjerne mannskapsmangel – en ubåt har svært begrenset mannskap og det kan være vanskelig å avse så mange som er nødvendig for å holde kontroll og føre en erobret prise tilbake til land.

Eksterne lenker 
 

Krig
Piratvirksomhet
Norge under Sommer-OL 1960

Norge under Sommer-OL 1960. 40 sportsutøvere, hvorav 39 menn og en kvinne, deltok for Norge i elleve sporter under Sommer-OL 1960 i Roma.

Medaljeoversikt

Medaljevinnerne

Boksing

Bryting

Gresk-romersk stil

Fekting

Friidrett

Herrer

Damer

Padling

Roing

Seiling

Skyting

Sykling

Turn

Herrer

Vektløfting

Eksterne lenker
 Resultater og profilside  på sports-reference.com

Nasjoner under Sommer-OL 1960
Norge under de olympiske leker
Sport i Norge i 1960
Dolomiten

Dolomiten er den eldste og største av de tyskspråklige Syd-Tirolske dagsavisene. Den ble grunnlagt i 1882 under navnet Der Tiroler. Hovedkontoret ligger i Bozen/Bolzano.

Avisen er kristelig-katolsk preget, og går sterkt inn for de tysk- og ladinskspråklige minoritetenes rettigheter i Italia. Avisen selges hovedsakelig i Syd-Tirol, men også i større byer i Midt- og Nord-Italia og i Innsbruck, Wien og München.

Avisen har et opplag på inntil 80 000 daglige eksemplarer. Av leserne har ca. 65 % tysk som morsmål. En tredjedel av opplaget selges i abonnement og resten i løssalg.

Eksterne lenker
 Dolomiten

Italienske aviser
Aviser etablert i 1882
Cedars-Sinai Medical Center

Cedars-Sinai Medical Center er et stort, privat sykehus i Los Angeles i USA, med over  ansatte og 900 sengeplasser. Cedars-Sinai er resultatet av en sammenslåing av to store sykehus i Los Angeles i 1961: Cedars of Lebanon, grunnlagt i 1902 som Kaspare-Cohn Hospital, og Mount Sinai Home for the Incurables, opprettet i 1918 som et hospice.

Eksterne lenker 
 

Sykehus i USA
Private sykehus
Los Angeles
Byggverk i California
Bjørnsund fyr

Bjørnsund fyr på Bjørnsund i Hustadvika kommune i Møre og Romsdal var bemannet frem til 1994. Det har vært fredet siden 2000. Fyret ble opprettet i 1871. Lyktens høyde over havet er 26 meter, lysstyrken 16 200 candela og rekkevidden 15 nautiske mil. Fyret er viktig i forbindelse med skipsfarten over Hustadvika. I 1957 ble det opprettet radiofyr, som ble erstattet av radarfyr i 1977. Tyfon har vært tilgjengelig siden 1959 og erstattet et gammel tåkehorn fra 1918.

Eksterne lenker 
 fyr.no
 

Samferdsel i Hustadvika
Fyr i Møre og Romsdal
Kulturminner i Hustadvika
Byggverk fullført i 1871
1871 i Norge
Byggverk i Hustadvika
Pioneer 11

Pioneer 11 var det andre romfartøyet til å utforske Jupiter og det ytre solsystemet, og var det første til å utforske Saturn.

Romfartøyet ble sendt ut fra Cape Canaveral den 5. april 1973.

Eksterne lenker 
 NASA – NSSDC Master Catalog Display: Spacecraft "Pioneer 11"

 NASA – The Pioneer Missions
 Spacecraft Escaping the Solar System — current positions and diagrams

Pioneer-programmet
Jupiter-sonder
Saturn-sonder
Romutforskning i 1972
Romutforskning i 1974
Romutforskning i 1970-årene
Romutforskning i 1980-årene
Romutforskning i 1990-årene
Romutforskning i 2000-årene
Artikler i astronomiprosjektet
Hilde Brunsvik

Hilde Brunsvik (født 5. mars 1959 i Moss) er en norsk forfatter og sanger. 

Hun er utdannet idéhistoriker fra Universitetet i Oslo, og sanger og sangpedagog fra Complete Vocal Institute i København. Hun debuterte som forfatter i 1989 med novellesamlingen Fiskens ansikt. 

Hilde Brunsvik er grunnlegger og leder av Klangfestivalen på Vågøy og Hoem i Fræna. Hun er gift med forfatteren Edvard Hoem.

Verker

Romaner 
 Spor etter vind, Aschehoug 1996
 Stemmen, Aschehoug 2001
 Reise til menneskene, Solum Bokvennen 2017
Kamma/Emma, Solum Bokvennen 2021

Noveller 
 Fiskens ansikt, Aschehoug 1989
 Heksesmør, Aschehoug 1992

Biografier 
 Einar Pastor'n Iversen – et jazzliv, Aschehoug 2010

Musikk 

 Run For Love II, Park Grammofon 2019
 Edvard Hoems LIVET, NORCD  2019
Maybe Next Year, Park Grammofon 2019

Referanser

Eksterne lenker 
 www.hildebrunsvik.no
 Anmeldelser i Aftenposten
 
 Digitaliserte bøker av Hilde Brunsvik i Nasjonalbiblioteket.
 Presentasjon av Hilde Brunsvik i Forfatterkatalogen på Forfattersentrums nettsider

Norske romanforfattere
Norske novellister